L 192/16 Den Europæiske Unions Tidende 20.7.2012 KOMMISSIONENS GENNEMFØRELSESAFGØRELSE af 17. juli 2012 om ændring af afgørelse 2010/472/EU for så vidt angår dyresundhedsmæssige krav vedrørende Simbu-virus og epizootisk hæmorragi (meddelt under nummer C(2012) 4831) (EØS-relevant tekst) (2012/411/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt speci- fikke fællesskabsbetingelser som omhandlet i bilag A, del I, til direktiv 90/425/EØF (!), særlig artikel 17, stk. 2, litra b), artikel 18, stk. 1, første led, og artikel 19, hovedet og litra b), og ud fra følgende betragtninger: (1) Ved Kommissionens afgørelse 2010/472/EU af 26. august 2010 om import til Unionen af sæd, æg og embryoner fra fåre- og gedearter (?) er der opstillet en liste over tredjelande eller dele heraf, hvorfra medlemsstaterne tillader import til Unionen af sendinger af sæd, æg og embryoner fra dyr af fåre- og gedearter. Endvidere fast- sættes der supplerende garantier med hensyn til bestemte dyresygdomme, som skal gives af visse tredjelande eller dele heraf, der er opført i bilag I og III til samme afgø- relse, ligesom standardsundhedscertifikaterne for sådan import fastlægges i del 2 i bilag II og IV til afgørelsen. (2) De dyresundhedsmæssige betingelser vedrørende blue- tongue i standardsundhedscertifikaterne i del 2 i bilag II og IV til afgørelse 2010/472/EU er baseret på henstillin- gerne i kapitel 8.3 i terrestriske dyrs sundhedskodeks fra Verdensorganisationen for Dyresundhed (OIE), som omhandler denne sygdom. I nævnte kapitel anbefales en række risikoreducerende foranstaltninger, som tager sigte på enten at beskytte pattedyrværten mod at blive udsat for den infektiøse vektor eller at inaktivere virusset med antistoffer. (3) — OIE har ydermere udarbejdet et kapitel om overvågning til påvisning af arthropod-vektorer for dyresygdomme i terrestriske dyrs sundhedskodeks. Disse anbefalinger omfatter ikke overvågning af drøvtyggere for antistoffer mod Simbu-virus, såsom Akabane- og Aino-virus af Bunyaviridae-familien, som tidligere blev anset for at () EFT L 268 af 14.9.1992, s. 54. (?) EUT L 228 af 31.8.2010, s. 74. være en økonomisk fordelagtig metode til at fastlægge udbredelsen af kompetente bluetonguevektorer, indtil der forelå yderligere information om spredningen af de pågældende sygdomme. (4) — Dertil kommer, at OIE ikke nævner Akabane- og Aino- sygdomme i terrestriske dyrs sundhedskodeks. Kravet om årlig testning for disse sygdomme med henblik på at dokumentere fravær af vektoren bør derfor udgå af bilag I og II til afgørelse 2010/472/EU og fra standard- sundhedscertifikaterne i del 2 i bilag II og IV til samme afgørelse. (5) — Endvidere er de dyresundhedsmæssige krav vedrørende epizootisk hæmorragi i standardsundhedscertifikaterne i del 2 i bilag II og IV til afgørelse 2010/472/EU ikke fuldt ud i overensstemmelse med de krav, der er fastsat i Kommissionens gennemførelsesafgørelse 2011/630/EU af 20. september 2011 om import af tyresæd til Unio- nen (?), eller anbefalingerne i OIEs Manual of Diagnostic Tests and Vaccines for Terrestrial Animals. Nævnte stan- dardsundhedscertifikater bør derfor ændres for at tage hensyn — til  kravene i — gennemførelsesafgørelse 2011/630/EU og anbefalingerne i nævnte manual. (6) — Bilagene til afgørelse 2010/472/EU bør derfor ændres i overensstemmelse hermed. (7) — For at undgå enhver afbrydelse af handelen bør det i en overgangsperiode på visse betingelser være tilladt at anvende sundhedscertifikater, der er udstedt i henhold til afgørelse 2010/472/EU i den version, der var gældende indtil de ændringer, som gennemføres ved nærværende afgørelse. (8) — Foranstaltningerne i denne afgørelse er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET DENNE AFGØRELSE: Artikel 1 Bilagene til afgørelse 2010/472/EU ændres som angivet i bilaget til nærværende afgørelse. () EUT L 247 af 24.9.2011, s. 32.